《贺新凉（多景楼落成）》
宋代·李演

笛叫东风起。弄尊前、杨花小扇，燕毛初紫。万点淮峰孤角外，惊燕斜阳似绮。又婉娩、一番春意。歌舞相缪愁自猛，卷长波、一洗人间世。空热我，醉时耳。
绿芜冷叶瓜州市。最怜予、洞箫声尽，阑干独倚。落落东南墙一角，谁护山河万里。问人在、玉关归未。老矣青山灯火客，抚佳期、漫洒新亭泪。歌哽咽，事如水。

作者简介：李演，约宋理守宝佑末年（1258年）前后在世。工词，尝与李彭老唱和；著有盟鸥集，《绝妙好词笺》传于世。